হৃদরোগে আক্রান্ত আশা ভোঁসলে! এখন কেমন আছেন তিনি? জানুন সর্বশেষ আপডেট

ওয়েব ডেস্ক: শনিবার রাতে আচমকা সঙ্গীত জগতে উদ্বেগের খবর। প্রখ্যাত সঙ্গীতশিল্পী আশা ভোঁসলেকে (Asha Bhosle) মুম্বইয়ের ব্রিচ ক্যান্ডি হাসপাতালে (Breach Candy Hospital) ভর্তি করা হয়েছে। শনিবার সকালে আচমকাই তাঁর শারীরিক অবস্থার অবনতি ঘটে বলে জানা গেছে। হাসপাতালের তরফে জানানো হয়েছে, গতকাল সকালে তাঁর কার্ডিয়াক অ্যারেস্ট (Cardiac Arrest) হয় এবং দ্রুত তাঁকে হাসপাতালে নিয়ে আসা হয়। বর্তমানে তাঁর চিকিৎসা চলছে।

এদিনই আশা ভোঁসলের নাতনি জানাই ভোঁসলে (Zanai Bhosle) সোশ্যাল মিডিয়ায় একটি পোস্ট করে জানান, অতিরিক্ত ক্লান্তি এবং বুকে সংক্রমণের কারণেই তাঁকে হাসপাতালে ভর্তি করা হয়েছে। তিনি সকলের কাছে পরিবারের ব্যক্তিগত পরিসরকে সঙ্গীত শিল্পীর জন্য জানানোর আবেদন করেছেন। পাশাপাশি তিনি আশা প্রকাশ করেছেন, খুব শিগগিরই ইতিবাচক খবর জানানো যাবে।

View this post on Instagram

A post shared by Zanai Bhosle (@zanaibhosle)

আরও পড়ুন: পরিচালক দেবের প্রথম ছবির নায়িকা শুভশ্রী! কামব্যাক হচ্ছে অনির্বাণের? থাকছে আরও চমক

এই ঘটনার জেরে ইতিমধ্যে উদ্বেগ বেড়েছে দেশের বিনোদন জগতে। ইতিমধ্যে আশা ভোঁসলের অসুস্থতার খবর পেয়ে উদ্বেগ প্রকাশ করেছেন বলিউডের প্রবীণ অভিনেতা অনুপম খের (Anupam Kher)। তিনি সঙ্গীত শিল্পীর দ্রুত আরোগ্য কামনা করে প্রার্থনা জানিয়েছেন। হাসপাতাল সূত্রে জানা গিয়েছে, আশা ভোঁসলের শারীরিক অবস্থার বিষয়ে বিস্তারিত জানিয়ে শীঘ্রই একটি মেডিক্যাল বুলেটিন প্রকাশ করা হবে।